Up-648/04
Datum: 2005-07-12T00:00:00.000+02:00
ecli: ECLI:SI:USRS:2005:Up.648.04
vrsta: posamični akt
zadeva: ustavna pritožba
objavljeno: Neobjavljeno | 12.07.2005
dokument: US24827
akt: Ustavna pritožba A. A. zoper sodbo in sklep Višjega delovnega in socialnega sodišča št. Psp 455/2003 z dne 11. 6. 2004 v zvezi s sodbo in sklepom Delovnega in socialnega sodišča št. Ps 1894/99 z dne 21. 5. 2003
resitev: zavrženje
izrek: Ustavna pritožba A. A. zoper sodbo in sklep Višjega delovnega in socialnega sodišča št. Psp 455/2003 z dne 11. 6. 2004 v zvezi s sodbo in sklepom Delovnega in socialnega sodišča št. Ps 1894/99 z dne 21. 5. 2003 se zavrže.
stavek: Ker ni podana procesna predpostavka izčrpanosti pravnih sredstev, je bilo treba ustavno pritožbo zavreči.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2004-09-15T22:00:00.000Z
datum_odlocitve: 2005-07-11T22:00:00.000Z

# Up-648/04 - 4

12. 7. 2005

## SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 5. julija 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba A. A. zoper sodbo in sklep Višjega delovnega in socialnega sodišča št. Psp 455/2003 z dne 11. 6. 2004 v zvezi s sodbo in sklepom Delovnega in socialnega sodišča št. Ps 1894/99 z dne 21. 5. 2003 se zavrže.

### Obrazložitev

Pritožnik vlaga ustavno pritožbo zoper v izreku navedeno sodbo in sklep Višjega delovnega in socialnega sodišča, s katerima je zavrnilo njegovo pritožbo zoper sodbo in sklep sodišča prve stopnje. Sodišče prve stopnje je pritožnikovo tožbo, v delu, v katerem je uveljavljal nezakonitost odločb Zavoda za pokojninsko in invalidsko zavarovanje Slovenije (v nadaljevanju ZPIZ Slovenije) št. P-1009840 z dne 11. 11. 1999 in št. 11-1009840 z dne 17. 6. 1999 in z dne 12. 7. 1999 zavrnilo. Izpodbijano odločbo Zavoda št. P-1009840 z dne 11. 11. 1999 je kot pravilno in zakonito potrdilo ter odločilo, naj tožnik sam nosi svoje stroške postopka. S sklepom pa je zavrglo tožbo v delu, v katerem je od Zavoda zahteval, naj mu od 1. 11. 1991 dalje odmeri akontacijo pokojnine po Odloku o izplačevanju akontacij vojaških pokojnin (Uradni list RS, št. 4/92) in Zakonu o pravicah iz pokojninskega in invalidskega zavarovanja bivših vojaških zavarovancev (Uradni list RS, št. 49/98 – ZPIZVZ), ter v delu, v katerem je bila tožba vložena zoper Območno enoto ZPIZ Slovenija v Celju.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Pritožnik izpodbija posamična akta, zoper katera bi glede na veljavno zakonsko ureditev lahko vložil revizijo (prvi in drugi odstavek 384. člena Zakona o pravdnem postopku, Uradni list RS, št. 26/99 in nasl. – ZPP, v zvezi s prvim odstavkom 21. člena Zakona o delovnih in socialnih sodiščih, Uradni list RS, št. 19/94 – ZDSS). Pred izčrpanjem tega pravnega sredstva ustavna pritožba ni dopustna. Pritožnik ni izkazal, da bi izčrpal tudi to pravno sredstvo. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan